|  |
| --- |
| REPUBLIKA HRVATSKAVARAŽDINSKA ŽUPANIJAOPĆINA BREZNICAOpćinski načelnik |

KLASA: 361-01/24-01/02

URBROJ: 2186-23-03-24-2

Bisag, 14.08.2024.

**POZIV ZA DOSTAVU PONUDA**

1. JAVNI NARUČITELJ

Naziv: OPĆINA BREZNICA

Sjedište: Bisag 23, 42226 Bisag

OIB: 59573646857

Telefon: 042 616 370

Internet adresa: www.breznica.hr

Adresa e-pošte: opcina.breznica@vz.htnet.hr

1. PREDMET NABAVE: Usluge stručnog nadzora građenja i koordinatora zaštite na radu za projekt izgradnje dječjeg vrtića u Breznici.

Detalji u Prilogu 2. Opći podaci o predmetu nabave.

1. EVIDENCIJSKI BROJ NABAVE: 9/2024.
2. PROCIJENJENA VRIJEDNOST NABAVE (bez PDV-a): 26.000,00 €.
3. KRITERIJ ZA ODABIR PONUDA: Najniža cijena ponude, uz obvezu ispunjenja svih uvjeta i zahtjeva traženih u ovom Pozivu.
4. IZRADA PONUDE: Ponuda se u cijelosti izrađuje na hrvatskom jeziku i latiničnom pismu, mora biti ispunjena neizbrisivom tintom, uvezena i numerirana, a treba sadržavati ponudbeni list, troškovnik, dokaze pravne i poslovne sposobnosti, dokaze ekonomske i financijske sposobnosti, dokaze tehničke i stručne sposobnosti te jamstvo za ozbiljnost ponude.

U slučaju dostavljanja ponude ili dijela ponude na nekom drugom jeziku osim hrvatskog jezika ponuditelj je dužan dostaviti u ponudi, uz tekst na drugom jeziku, i prijevod na hrvatskom jeziku od strane ovlaštenog sudskog prevoditelja.

1. JAMSTVA: Ponuditelj je dužan uz ponudu dostaviti jamstvo za ozbiljnost ponude na iznos od 2.000,00 € u obliku bjanko zadužnice ovjerene kod javnog bilježnika ili novčani polog na žiro-račun naručitelja.

Naručitelj prihvaća uplatu gotovinskog pologa u iznosu od 2.000,00 €, i to na žiro-račun naručitelja broj: HR8823600001803600005, model: 68 poziv na broj: 7242-OIB ponuditelja, uz naznaku svrhe „Jamstvo za ozbiljnost ponude – Evidencijski broj nabave: 9/2024“. Ponuditelj treba priložiti elektroničku kopiju uplate jamstva uz ponudu.

Jamstvo za ozbiljnost ponude biti će vraćeno ponuditelju nakon što ponuditelj koji je dostavio ekonomski najpovoljniju ponudu potpiše ugovor o javnoj nabavi i dostavi Jamstvo za uredno ispunjenje ugovornih obveza. Jamstvo za ozbiljnost ponude biti će vraćeno ostalim ponuditeljima najkasnije u roku od deset dana od dana potpisivanja ugovora.

Naručitelj će jamstvo za ozbiljnost ponude zadržati i naplatiti u slučaju:

* + za slučaj odustajanja ponuditelja od svoje ponude u roku njezine valjanosti (60 dana),
	+ nedostavljanja ažuriranih popratnih dokumenata u naznačenom roku,
	+ dostavljanja neistinitih podataka,
	+ neprihvaćanja ispravka računske greške,
	+ odbijanja potpisivanja ugovora o javnoj nabavi,
	+ ili nedostavljanja jamstva za uredno ispunjenje ugovornih obveza.

Izabrani ponuditelj dužan je prilikom potpisa Ugovora dostaviti naručitelju bjanko zadužnicu ovjerenu kod javnog bilježnika na iznos od 2.000,00 € kao jamstvo za uredno ispunjenje ugovornih obveza.

1. TRAJANJE UGOVORA: 14 mjeseci (uključujući praznike, blagdane i neradne dane) od dana uvođenja u posao.
2. UVJETI PRAVNE I POSLOVNE SPOSOBNOSTI:
	1. Ponuditelj mora dokazati svoj upis u sudski, obrtni, strukovni ili drugi odgovarajući registar kao dokaz da ima registriranu djelatnost u svezi s predmetom nabave. Izvod ne smije biti stariji od tri mjeseca od dana objave ovog Poziva.
	2. Ponuditelj mora dokazati da je platio sve dospjele porezne obveze i obveza za mirovinsko i zdravstveno osiguranje o čemu je obvezan dostaviti potvrdu Porezne uprave o stanju duga koja ne smije biti starija od 30 dana računajući od dana objave ovog Poziva.
	3. Ponuditelj mora dokazati da gospodarskom subjektu i/ili osobama koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta nije izrečena pravomoćna osuđujuća presuda u skladu s člankom 251. Zakona o javnoj nabavi („Narodne novine“ broj 120/16 i 114/22). U tu svrhu ponuditelj dostavlja Izjavu u prilogu ovog Poziva.

Ako se ponuditelj oslanja na sposobnost drugog subjekta za potrebe ispunjavanja uvjeta tehničke i stručne sposobnosti, obvezan je u ponudi dostaviti i sve dokaze da poslovni subjekt na čiju se sposobnost oslanja također ispunjava sve tražene uvjete pravne i poslovne sposobnosti.

1. UVJETI EKONOMSKE I FINANCIJSKE SPOSOBNOSTI: Ponuditelj mora dokazati da mu u posljednjih 6 (šest) mjeseci računajući od dana objave ovog Poziva račun nije bio u blokadi te da nema evidentiranih obveza za čije podmirenje nema pokriće na računu. Kao dokaz ponuditelj dostavlja BON 2 ili SOL 2 odnosno odgovarajući dokument izdan od bankarskih ili drugih financijskih institucija kojim se dokazuje solventnost ponuditelja.

Ako se ponuditelj oslanja na sposobnost drugog subjekta za potrebe ispunjavanja uvjeta tehničke i stručne sposobnosti, obvezan je u ponudi dostaviti i dokaz da poslovni subjekt na čiju se sposobnost oslanja također ispunjava traženi uvjet ekonomske i financijske sposobnosti.

1. UVJETI TEHNIČKE I STRUČNE SPOSOBNOSTI:
	1. Ponuditelj mora dokazati iskustvo u pružanju usluge iste ili slične predmetu nabave u godini u kojoj je započeo postupak jednostavne nabave i tijekom pet (5) godina koje prethode toj godini. U tu svrhu ponuditelj dostavlja popis od najmanje tri izvršene usluge stručnog nadzora nad radovima na izgradnji i/ili rekonstrukciji građevine javne i društvene namjene. Popis se dostavlja na obrascu Popis izvršenih usluga koji se nalazi u prilogu ovog Poziva.
	2. Ponuditelj je dužan dostaviti Izjavu iz priloga ovog Poziva kojom dokazuje da ima ili će imati na raspolaganju sve tražene ključne stručnjake za izvršavanje usluga koje su predmet nabave za vrijeme trajanja ugovora. Ponuditelj u Izjavi o raspolaganju mora navesti ime i prezime osobe predložene za ulogu ključnog stručnjaka s naznakom pozicije za koju se osoba predlaže. Ponuditelj je obvezan u predmetnoj Izjavi navesti sljedeće ključne stručnjake:
		* Ključni stručnjak 1: glavni nadzorni inženjer

Minimalni traženi uvjeti za ključnog stručnjaka 1: ovlašteni arhitekt ili ovlašteni inženjer građevinarstva.

* + - Ključni stručnjak 2: nadzorni inženjer nad građevinsko-obrtničkim radovima

Minimalni traženi uvjeti za ključnog stručnjaka 2: ovlašteni inženjer građevinarstva.

* + - Ključni stručnjak 3: nadzorni inženjer nad strojarskim radovima

Minimalni traženi uvjeti za ključnog stručnjaka 3: ovlašteni inženjer strojarstva.

* + - Ključni stručnjak 4: nadzorni inženjer nad elektrotehničkim radovima

Minimalni traženi uvjeti za ključnog stručnjaka 4: ovlašteni inženjer elektrotehnike.

* + - Ključni stručnjak 5: koordinator zaštite na radu

Minimalni traženi uvjeti za ključnog stručnjaka 5: ovlašteni koordinator zaštite na radu.

Stručna sposobnost ključnih stručnjaka dokazuje se dostavom potvrda o upisu u Imenik ovlaštenih arhitekata / inženjera odgovarajuće struke. Za ovlaštenog koordinatora zaštite na radu u ponudi je potrebno dostaviti uvjerenje nadležnog Ministarstva o položenom stručnom ispitu za koordinatora zaštite na radu u fazi izvođenja radova ili rješenje nadležnog Ministarstva o statusu koordinatora zaštite na radu tijekom građenja.

Jedna osoba može obavljati više od jedne navedene funkcije. Sukladno Zakonu o gradnji („Narodne novine” broj 153/13, 20/17, 39/19, 125/19), čl. 57., st. 4., glavni nadzorni inženjer može biti istodobno i nadzorni inženjer za određenu vrstu radova.

Stručnjaci nominirani u ponudi imaju obvezu izvršiti uslugu ako će ponuda ponuditelja biti odabrana kao najpovoljnija. Svi traženi stručnjaci moraju tijekom izvođenja radova biti kontinuirano prisutni na gradilištu.

* 1. Ponuditelj se može osloniti na sposobnost drugih poslovnih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, pod uvjetom da će ti subjekti pružati usluge za koje se ta sposobnost traži.

U slučaju oslanjanja na sposobnost drugih subjekata ponuditelj dostavlja dokaz o stavljanju resursa na raspolaganje iz kojega je vidljivo koji se resursi međusobno ustupaju. Dokaz o stavljanju resursa na raspolaganje mora minimalno sadržavati:

* + - naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse,
		- jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,
		- potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora / Sporazuma o poslovnoj suradnji potpis i pečat ugovornih strana.
1. NAČIN DOSTAVLJANJA PONUDE: Ponuda se dostavlja u zatvorenoj omotnici poštom ili izravno na adresu naručitelja radnim danom od 8 do 14 sati. Na omotnici treba navesti adresu: Općina Breznica, Bisag 23, 42226 Bisag s naznakom "Ne otvaraj - ponuda za usluge stručnog nadzora građenja i koordinatora zaštite na radu za projekt izgradnje dječjeg vrtića u Breznici". Na zatvorenoj omotnici mora biti naznačen i naziv i adresa ponuditelja.

Krajnji rok za dostavu ponuda: 23.08.2024. godine (8 dana).

1. ROK VALJANOSTI PONUDE: 60 dana.
2. OTVARANJE PONUDA: Naručitelj neće provoditi javno otvaranje ponuda.
3. KONTAKT OSOBA: Stjepan Šafran, pročelnik, e-mail: opcina.breznica@vz.htnet.hr, tel. 042 616 370.
4. OBAVIJEST O REZULTATIMA: Pisanu obavijest o rezultatima nabave Naručitelj će dostaviti svim ponuditeljima o roku 30 dana od dana roka za dostavu ponuda.
5. PODACI O STVARNIM VLASNICIMA: Sukladno Općim uvjetima ugovora o dodjeli bespovratnih sredstava koji se financiraju iz Nacionalnog plana oporavka i otpornosti 2021.-2026., Naručitelj je obvezan od ugovaratelja s kojim sklopi ugovor tražiti izvadak iz Registra stvarnih vlasnika, odnosno jednakovrijedni dokument u državi poslovnog nastana ugovaratelja. Slijedom navedenog, ponuditelj koji je podnio najpovoljniju ponudu dužan je prije sklapanja ugovora dostaviti izvadak iz registra stvarnih vlasnika, odnosno jednakovrijedan dokument u državi poslovnog nastana. Obrtnici sa sjedištem u RH nisu obveznici upisa u Registar stvarnih vlasnika, već se od njih traži izvadak iz obrtnog registra.
6. DODATNE INFORMACIJE I OBJAŠNJENJA: Gospodarski subjekti pitanja i zahtjeve za pojašnjenjem dokumentacije o nabavi mogu postavljati putem e-pošte. Zahtjev je pravodoban ako je dostavljen Naručitelju najkasnije tijekom trećeg dana prije roka određenog za dostavu ponuda.

Pod uvjetom da je zahtjev dostavljen pravodobno, Naručitelj će odgovor, dodatne informacije i objašnjenja bez odgode, a najkasnije tijekom drugog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

 Načelnik

 Stjepan Krobot, v.r.

Prilog:

1. Troškovnik,
2. Opći podaci o predmetu nabave,
3. Ponudbeni list,
4. Popis izvršenih usluga,
5. Izjava o raspolaganju ključnim stručnjacima,
6. Izjava o nekažnjavanju.

**1. Troškovnik**

Prilog u posebnoj excel datoteci.

**2. Opći podaci o predmetu nabave**

Predmet nabave: Usluge stručnog nadzora građenja i koordinatora zaštite na radu za projekt izgradnje dječjeg vrtića u Breznici.

CPV broj i opis: 71247000-1 Nadzor građevinskih radova.

**2.1. Opis predmeta nabave**

Predmet nabave obuhvaća uslugu stručnog nadzora i koordinatora zaštite na radu nad izgradnjom područnog dječjeg vrtića u Breznici te izgradnjom i opremanjem pripadajućeg dječjeg igrališta. Vrtić i dječje igralište će se graditi na novoformiranoj građevnoj čestici k.č.br. 1285, 1284/2 i 1283/5 sve k.o. Breznica, Breznica b.b., a sve u skladu s važećim propisima i ovim Pozivom za dostavu ponuda.

Zgrada vrtića će se sastojati od prizemlja i potkrovlja koji su u dva nivoa. Dio potkrovlja je prazan tavanski prostor. U dječjem vrtiću se predviđaju četiri smještajne jedinice za ukupno 64 djece, dvije jasličke jedinice i dvije vrtićke jedinice. U prizemlju zgrade će se nalaziti dječji vrtić s pratećim sadržajima (prijem i boravak djece, sanitarije, garderobe, kuhinja, pripadajuća spremišta i sl.), tehničkom sobom za smještaj kućne tehnike, spremištem spremačice, prostorom za sabiranje i pranje prljavog rublja te prostorom za sortirani otpad. U potkrovlju zgrade će se nalaziti upravni dio vrtića (uredi za ravnatelja, pedagoga, psihologa, tajnika, računovodstvo, spremišta, arhiva) te višenamjenska dvorana. Ukupna bruto građevinska površina građevine (prizemlje + potkrovlje) iznosi 1.091,42 m2. Uz samu građevinu planira se i izgradnja te opremanje pripadajućeg dječjeg igrališta.

Temeljem izrađenog Glavnog projekta zajedničke oznake 90/23 (glavni projektant Bruno Hajduk, ing.građ., broj ovlaštenja G 1155), za projekt izgradnje vrtića ishođena je Građevinska dozvola KLASA: UP/I-361-03/24-01/000200 URBROJ: 2186-08-2/1-24-0011 od 02.05.2024. godine, izdana od Varaždinske županije, Upravnog odjela za prostorno uređenje i graditeljstvo, Ispostava Novi Marof, pravomoćna s danom 03.05.2024. godine, kojom se Naručitelju dozvoljava građenje zgrade javne i društvene namjene (predškolska ustanova), 2.b skupine – područni dječji vrtić u naselju Breznica na novoformiranoj građevnoj čestici k.č.br. 1285, 1284/2 i 1283/5 sve k.o. Breznica, Breznica b.b.

Procijenjena vrijednost projekta izgradnje vrtića i dječjeg igrališta iznosi 1.580.000,00 € bez PDV-a. Za projekt „Izgradnja područnog dječjeg vrtića u Breznici“ Općina Breznica je s Ministarstvom znanosti i obrazovanja i Središnjom agencijom za financiranje i ugovaranje programa i projekata Europske unije potpisala Ugovor br. NPOO.C3.1.R1-I1.01.0115 o dodjeli bespovratnih sredstava za projekte koji se financiraju iz Mehanizma za oporavak i otpornost. Predmetnim Ugovorom Općini Breznica za ovaj projekt dodijeljena su bespovratna sredstva u iznosu od 689.946,24 EUR.

Usluge nadzora koje su predmet ovog postupka nabave pružaju se tijekom izvođenja radova i opremanja sukladno važećim zakonima i propisima koji se odnose na predmet ovog postupka nabave, pravilnicima i hrvatskim normama, pravilima struke i projektnoj dokumentaciji. Poslove stručnog nadzora u svojstvu odgovorne osobe (nadzornog inženjera), u okviru zadaća svoje struke može obavljati ovlašteni inženjer sukladno posebnom zakonu. Nadzorni inženjer ne može biti zaposlenik gospodarskog subjekta koji izvode radove nad kojima treba provoditi nadzor.

**2.2. Obuhvat usluge stručnog nadzora**

Usluga stručnog nadzora obuhvaća:

* Sudjelovanje u pripremnim aktivnostima zajedno s investitorom, projektantom, izvođačem, posebno u izradi prijedloga organizacije gradilišta i usklađenja terminskog plana;
* U provedbi stručnog nadzora građenja i opremanja nadzorni inženjer upoznaje pisanom obaviješću investitora sa svim nedostacima odnosno nepravilnostima koje uoči tijekom građenja i opremanja;
* Uvođenje izvođača u posao;
* Sudjelovanje u radu koordinacija i sastanaka svih sudionika u građenju i opremanju te sastavljanje promemorije o zaključcima koordinacija i sastanaka, kao i pravovremeno pisano izvješćivanje naručitelja o dinamici i kvaliteti radova i opremanja. Redovite koordinacije će se održavati najmanje jednom tjedno, a prema potrebi, odnosno zahtjevu Naručitelja i češće;
* Pravovremeno pisano izvješćivanje Naručitelja o dinamici i kvaliteti radova i opremanja, vođenje zapisnika s koordinacija;
* Svakodnevno nadziranje gradnje i opremanja s ciljem obavljanja radova u skladu s projektnom i ostalom dokumentacijom, tehničkim propisima, općim uvjetima građenja te pravilima struke. Prisutnost na gradilištu tijekom radnog vremena gradilišta, uključivo i vikendom;
* Svakodnevnu kontrolu unošenja podataka u građevinski dnevnik, ovjeru građevinskog dnevnika i građevinske knjige;
* Praćenje i kontrolu trošenja sredstava po namjeni, dinamici i visini (kontrola: izmjera, građevne knjige, situacija, proračuna razlike u cijeni, obračuna eventualnih nepredviđenih radova, realizacije planirane dinamike financiranja, utroška sredstava u odnosu na postavke iz investicijskog programa, režijskih sati radnika i mehanizacije; poduzimanje odgovarajućih mjera ako se ocijeni da će doći do prekoračenja investicijskog iznosa);
* Svakodnevno s izvođačem radova raspravljanje o problemima vezanim za gradilište i o svim značajnim problemima te pravovremeno izvješćivanje predstavnika investitora;
* Održavanje ugovorenih rokova (utvrđivanje početka rokova, praćenje odvijanja radova i opremanja prema terminskom planu, te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola međurokova i sl.);
* Nadzor kvalitete radova (vizualni pregled, kontrola i pregled dokumentacije kojom izvođač dokazuje kvalitetu radova, poduzimanje mjera za otklanjanje nedostataka i dr.);
* Kontrolu kvalitete ugrađenih materijala, proizvoda i opreme u skladu sa zahtjevima iz projekta, nadzor kvalitete dokazane propisanim ispitivanjima i dokumentima, o čemu se vodi odgovarajuća evidencija i izvješća za Naručitelja;
* Sudjelovanje u rješavanju eventualnih izmjena u projektu i razradi izvedbenih detalja;
* Pregled i ovjeru izvršenih radova i opremanja putem dostavljene privremene situacije;
* Pregled i ovjeru obračunske i okončane situacije, izradu prijedloga okončanog obračuna i sudjelovanje u radu Komisije za okončani obračun, razne izvještaje i analize, sređivanje dokumentacije odnosno u potpunosti kompletiranje priloga zahtjevu za izdavanje uporabne dozvole, aktivno sudjelovanje u postupku tehničkog pregleda i postupku izdavanja uporabne dozvole sukladno odredbama članka 136. do 147. Zakona o gradnji („Narodne novine” broj 153/13, 20/17, 39/19, 125/19), koordiniranje rada pojedinih sudionika u izgradnji (tvrtke s javnim ovlastima, komunalna i slična poduzeća), sudjelovanje u postupku tehničkog pregleda, primopredaje i okončanog obračuna, mjesečna izvješća u vezi s napredovanjem radova i opremanja i financijske problematike, završno izvješće o izvedenim radovima i opremanju.

Usluga stručnog nadzora obuhvaća i ostale poslove stručnog nadzora sukladno Zakonu o gradnji („Narodne novine” broj 153/13, 20/17, 39/19, 125/19) i Pravilniku o načinu provedbe stručnog nadzora građenja, uvjetima i načinu vođenja građevinskog dnevnika, te o sadržaju završnog izvješća nadzornog inženjera („Narodne novine” broj 131/21 i 68/22), kao i ostalim relevantnim propisima.

Nadzor gradnje i opremanja, odnosno obveza izvršitelja usluge nadzora traje tijekom izvođenja radova, opremanja, provedbe tehničkog pregleda, izvršene primopredaje radova i opreme i tehničke dokumentacije građenja i opremanja. Stručni nadzor je u obvezi biti na raspolaganju naručitelju tijekom vremenskog perioda otklanjanja nedostataka u okviru jamstvenog roka ugovora s izvođačem radova te za sva pojašnjenja utroška financijskih sredstava za sve izvedene radove i opremu svim državnim tijelima Republike Hrvatske i Europske unije koji sudjeluju u procesu kontrole budući da će se predmetni radovi i opremanje sufinancirati iz Fondova Europske unije.

**2.3. Trajanje ugovora**

Ugovor za uslugu stručnog nadzora traje 14 mjeseci od dana uvođenja u posao, koji će biti definiran zapisnikom o uvođenju u posao. Usluga kompletnog nadzora izvršavat će se prema rokovima i dinamici izvođenja radova i opremanja, uključujući eventualno produženje rokova izvođenja radova i opremanja, od dana uvođenja u posao izvođača radova, do ishođenja uporabne dozvole, predaje završnog izvješća nadzornog inženjera i ovjere okončane situacije izvoditelja. Predviđeni rok izvođenja radova je 12 mjeseci od uvođenja Izvođača radova u posao, nakon čega se u sljedeća 2 mjeseca očekuje realizacija tehničkog pregleda građevine i eventualno otklanjanje nedostataka utvrđenih na tehničkom pregledu.

U slučaju potrebe za produženjem roka izvršenja ugovora, za koje nije odgovoran stručni nadzor, iznad ugovorenih 14 mjeseci, tzv. „produženi nadzor“ obračunavat će se na mjesečnoj bazi. Baza izračuna usluge stručnog nadzora po aneksu ugovora kojim se produžava rok za izvršenje usluge iznosi 1/14 ukupno ugovorene cijene. Jedinica mjere za dodatak ugovoru je mjesec. Ukoliko se rok produžuje za vrijeme koje ne obuhvaća cijeli mjesec, obračun će se izvršiti na sljedeći način:

* produženje do 15. u mjesecu se neće priznati kao cijeli mjesec,
* produženje od 15. u mjesecu će se priznati kao cijeli mjesec.

**2.4. Ostali bitni uvjeti ugovora**

Stručnjaci kojima je izvršitelj dokazao uvjete iz Poziva za dostavu ponuda sudjelovat će u ispunjenju ugovora. Izvršitelj ima pravo, uz pisano odobrenje predstavnika Naručitelja, u opravdanim slučajevima zamijeniti stručnjake. Zamjenski stručnjaci po svojim ovlaštenjima, stručnoj spremi i iskustvu moraju imati najmanje iste kvalifikacije kao i stručnjaci koje zamjenjuju. Naručitelj ima pravo da, u opravdanim slučajevima, zatraži od izvršitelja zamjenu pojedinih angažiranih stručnjaka, posebno ako se usluge ne pružaju u skladu s ugovornim obvezama, a izvršitelj je dužan postupiti po pisanom traženju Naručitelja.

Izvršitelj nema pravo samostalno odobravati izvođaču radova koji su predmet kompletnog nadzora po ovom predmetu nabave produljenje roka završetka radova, povećanje ugovorne cijene, niti ima pravo odobravati bilo kakve promjene ili odstupanja od projektne dokumentacije, odnosno kvalitativne ili kvantitativne izmjene ugovora o izvođenju radova bez prethodne pisane suglasnosti Naručitelja.

Odabrani ponuditelj se obvezuje izvršavati usluge stručno i kvalitetno, u skladu sa Zakonom o gradnji („Narodne novine” broj 153/13, 20/17, 39/19, 125/19), Zakonom o poslovima i djelatnostima prostornog uređenja i gradnje („Narodne novine” broj 78/15, 118/18, 110/19), Zakonom o obveznim odnosima („Narodne novine” broj 35/05, 41/08, 125/11, 78/15, 29/18, 126/21, 114/22, 156/22, 155/23), Zakonom o radu („Narodne novine” broj 93/14, 127/17, 98/19, 151/22, 46/23, 64/23), Zakonom o zaštiti na radu („Narodne novine” broj 71/14, 118/14, 154/14, 94/18, 96/18), ugovorom o radovima koji su predmet nadzora, svim ostalim zakonskim i podzakonskim propisima koji uređuju područje usluga po ovom predmetu nabave i područje građenja, te svim odgovarajućim važećim tehničkim propisima, normativima i pravilima struke.

Odabrani ponuditelj odnosno ključni stručnjaci se obvezuju izvršavati usluge nepristrano, u skladu s kodeksom ponašanja struke, te nemaju pravo davati javne izjave u vezi s projektom bez prethodnog pisanog pristanka naručitelja. Odabrani ponuditelj je u izvršenju ovog predmeta nabave obvezan zastupati interese naručitelja.

Odabrani ponuditelj je obvezan postupati po primjedbama i zahtjevima Naručitelja koji imaju za cilj izvršenje obveza po ugovoru. U slučaju bilo kakvih okolnosti koje izravno ili neizravno utječu na izvršavanje ugovora u bilo kojoj mjeri, odabrani ponuditelj će bez odgađanja obavijestiti Naručitelja.

Sva dokumentacija izrađena od strane odabranog ponuditelja za potrebe realizacije ugovora ili proizašla na bilo koji način iz predmeta nabave (specifikacije, planovi, mape, izračuni, nacrti itd.), uključujući i pravo na tehnička rješenja i podatke koji su u njih uključeni, dostavom Naručitelju postaje vlasništvo Naručitelja. Po izvršenju usluge odabrani ponuditelj je obvezan predati Naručitelju svu dokumentaciju koju je pripremio i koristio tijekom izvršenja ugovora. Sve informacije, podaci i dokumenti koje je naručitelj dostavio odabranom ponuditelju ostaje vlasništvo Naručitelja.

Odabrani ponuditelj se obvezuje čuvati povjerljive podataka na neograničeno vremensko razdoblje nakon prestanka ugovora. Povjerljivi podaci su podaci koji su sukladno pozitivnim propisima povjerljivi te svi oni na čiju je povjerljivost upozoren odabrani ponuditelj. Obveza se odnosi na sve zaposlenike i suradnike odabranog ponuditelja.

Odabrani ponuditelj obvezan je poštivati svih relevantne propise koji se odnose na suzbijanje koruptivnog ponašanja, što uključuje obvezu neprihvaćanja bilo kakvog dara, protuusluge, naknade ili provizije kao nagrade za pružanje ili propuštanje neke radnje u svezi s ugovorom. O svakoj situaciji koja bi mogla ugroziti nepristranost i objektivnost postupanja odabrani ponuditelj je u obvezi obavijestiti Naručitelja, te poduzeti sve potrebne mjere da spriječi ili otkloni takvu situaciju.

**3. Ponudbeni list**

|  |  |  |  |
| --- | --- | --- | --- |
| Broj ponude: |  | Datum ponude: |  |
| Naručitelj: | Općina Breznica, Bisag 23, 42226 BisagOIB: 59573646857 |
| Predmet nabave: | Usluge stručnog nadzora građenja i koordinatora zaštite na radu za projekt izgradnje dječjeg vrtića u Breznici |
| Naziv ponuditelja: |  |
| Sjedište: |  |
| OIB: |  |
| U sustavu PDV-a (zaokružiti): |  DA NE |
| Adresa za dostavu pošte: |  |
| Telefon: |  | Fax: |  |
| E-mail: |  |
| Kontakt osoba: |  |

|  |  |
| --- | --- |
|  | Cijena (€) |
| Cijena ponude bez PDV-a: |  |
| Iznos PDV-a: |  |
| Ukupna cijena ponude: |  |

Rok valjanosti ponude: 60 dana.

Za ponuditelja:

|  |  |  |
| --- | --- | --- |
|  | M. P. |  |
|  |  | (Potpis ovlaštene osobe gospodarskog subjekta) |

**4. Popis izvršenih usluga**

|  |  |
| --- | --- |
| Naziv i sjedište ponuditelja: |  |
| Adresa: |  |
| OIB: |  |
| Ime, prezime i funkcija ovlaštene osobe/a: |  |

Popis izvršenih usluga stručnog nadzora nad radovima na izgradnji i/ili rekonstrukciji građevine javne i društvene namjene u godini u kojoj je započeo postupak jednostavne nabave i tijekom pet (5) godina koje prethode toj godini (najmanje tri izvršene usluge):

|  |  |  |  |
| --- | --- | --- | --- |
|  | Naziv usluge | Datum usluge | Naziv druge ugovorne strane |
| 1. |  |  |  |
| 2. |  |  |  |
| 3. |  |  |  |

|  |  |  |
| --- | --- | --- |
|  | M. P. |  |
| (mjesto i datum) |  | (čitko ime i prezime ovlaštene osobe gospodarskog subjekta) |
|  |  |  |
|  |  | (vlastoručni potpis ovlaštene osobe gospodarskog subjekta) |

**5. Izjava o raspolaganju ključnim stručnjacima**

|  |  |
| --- | --- |
| Naziv i sjedište ponuditelja: |  |
| Adresa: |  |
| OIB: |  |
| Ime, prezime i funkcija ovlaštene osobe/a: |  |

 Ovlaštena osoba za zastupanje gospodarskog subjekta daje sljedeću

**IZJAVU**

|  |
| --- |
| Ja, |
|  |
| (ime i prezime, adresa stanovanja, OIB) |
| odgovorno izjavljujem da Ponuditelj |
|  |
| (naziv i sjedište gospodarskog subjekta) |

ima ili će imati na raspolaganju sve tražene ključne stručnjake za izvršavanje usluga koje su predmet nabave za vrijeme trajanja ugovora:

|  |  |
| --- | --- |
|  | Ime i prezime stručnjaka |
| Ključni stručnjak 1:glavni nadzorni inženjer |  |
| Ključni stručnjak 2:nadzorni inženjer nad građevinsko-obrtničkim radovima |  |
| Ključni stručnjak 3:nadzorni inženjer nad strojarskim radovima |  |
| Ključni stručnjak 4:nadzorni inženjer nad elektrotehničkim radovima |  |
| Ključni stručnjak 5:koordinator zaštite na radu |  |

U prilogu se dostavljaju dokazi stručne sposobnosti ključnih stručnjaka.

|  |  |  |
| --- | --- | --- |
|  | M. P. |  |
| (mjesto i datum) |  | (čitko ime i prezime ovlaštene osobe gospodarskog subjekta) |
|  |  |  |
|  |  | (vlastoručni potpis ovlaštene osobe gospodarskog subjekta) |

**6. Izjava o nekažnjavanju**

|  |  |
| --- | --- |
| Naziv i sjedište gospodarskog subjekta: |  |
| Adresa: |  |
| OIB: |  |
| Ime, prezime i funkcija ovlaštene osobe/a: |  |

Ovlaštena osoba za zastupanje gospodarskog subjekta daje sljedeću

**IZJAVU**

|  |
| --- |
| Ja, |
|  |
| (ime i prezime, adresa stanovanja, OIB) |
| kao ovlaštena osoba za zastupanje Ponuditelja |
|  |
| (naziv i sjedište gospodarskog subjekta) |

odgovorno izjavljujem da:

1. niti ja osobno,
2. niti prethodno navedeni gospodarski subjekt čiji sam po zakonu ovlašteni zastupnik,
3. niti osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora tog gospodarskog subjekta nismo pravomoćno osuđeni za bilo koje od sljedećih kaznenih djela:
	1. sudjelovanje u zločinačkoj organizaciji,
	2. korupciju,
	3. prijevaru,
	4. terorizam ili kaznena djela povezana s terorističkim aktivnostima,
	5. pranje novca ili financiranje terorizma i
	6. dječji rad ili druge oblike trgovanja ljudima;

u skladu s člankom 251. Zakona o javnoj nabavi („Narodne novine“ 120/16 i 114/22).

|  |  |  |
| --- | --- | --- |
|  | M. P. |  |
| (mjesto i datum) |  | (čitko ime i prezime ovlaštene osobe gospodarskog subjekta) |
|  |  |  |
|  |  | (vlastoručni potpis ovlaštene osobe gospodarskog subjekta) |